ddrg/super_eurlex huggingface dataset:
KOMMISSIONENS BESLUTNING af 24. september 1996 om ændring af beslutning 93/693/EF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet (Tekst af betydning for EØS) (96/570/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastlæggelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

Ved Kommissionens beslutning 93/693/EF (2), senest ændret ved beslutning 96/130/EF (3), er der opstillet en liste over tyrestationer i visse tredjelande, som er godkendt til udførsel af tyresæd til EF;

de kompetente veterinærmyndigheder i USA, New Zealand og Ungarn har fremsendt anmodning om ændringer af listen over tyrestationer, som er officielt godkendt til udførsel af tyresæd til EF; følgelig bør listen over godkendte stationer ændres; Kommissionen har modtaget garantier med hensyn til overholdelse af kravene i artikel 9 i direktiv 88/407/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/693/EF foretages følgende ændringer:

1) I anden del foretages følgende ændringer for USA:

- tyrestationen

»ATLANTIC BREEDERS COOPERATIVE

12575 Apollo Drive

Lancaster, PA 17601

Godkendt anlæg:

Hele anlægget

Registreringsnummer: U 015«

erstattes med

»GENEX

12575 Apollo Drive

Lancaster, PA 17601

Godkendt anlæg:

Hele anlægget

Registreringsnummer: U 015«

- tyrestationen

»EASTERN AI COOPERATIVE

PO Box 510

219 Judd Falls Road

Ithaca, NY 14851

Godkendt anlæg:

Production Centre

522 Scheffield Road

Ithaca, NY 14850

Registreringsnummer: U 003«

erstattes med

»GENEX

PO Box 510

219 Judd Falls Road

Ithaca, NY 14851

Godkendt anlæg:

Production Centre

522 Scheffield Road

Ithaca, NY 14850

Registreringsnummer: U 003«.

2) I femte del indsættes følgende tyrestation for New Zealand:

»NEW ZEALAND BREEDING SERVICES

3680 State Highway 3

RD 2

Hamilton

New Zealand

Registreringsnummer: NZAB 5«.

3) I sjette del indsættes følgende tyrestation for Ungarn:

»ORSZAGOS MESTERSEGES TERMEKENYITO RT SZOMBATHELYI ALLOMASA

9707 Szombathely

Szt. Imre Herceg u. 98

Registreringsnummer: H 02«.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 194 af 22. 7. 1988, s. 10.

(2) EFT nr. L 320 af 22. 12. 1993, s. 35.

(3) EFT nr. L 30 af 8. 2. 1996, s. 50.
RÅDETS AFGØRELSE af 24. september 1996 om beskikkelse af et medlem af Det Økonomiske og Sociale Udvalg (96/568/Euratom, EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 193, 194 og 195,

under henvisning til traktaten om oprettelse af Det Europæiske Atomenergifællesskab, særlig artikel 165, 166 og 167,

under henvisning til konventionen om visse fælles institutioner for De Europæiske Fællesskaber, særlig artikel 5,

under henvisning til Rådets afgørelse af 24. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998, (1)

i betragtning af, at en plads som medlem af ovennævnte udvalg er blevet ledig, efter at Jacques Tixier er trådt tilbage som medlem, hvilket Rådet blev underrettet om den 24. maj 1996,

under henvisning til den kandidatliste, som Frankrigs regering forelagde den 9. juli 1996,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Daniel Retureau beskikkes som medlem af Det Økonomiske og Sociale Udvalg som efterfølger for Jacques Tixier for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 24. september 1996.

På Rådets vegne

E. FITZGERALD

Formand

(1) EFT nr. L 257 af 5. 10. 1994, s. 20.
KOMMISSIONENS AFGØRELSE af 19. september 1996 om ændring af afgørelse 94/90/EKSF, EØF, Euratom om aktindsigt i Kommissionens dokumenter (96/567/Euratom, EKSF, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaterne om oprettelse af De Europæiske Fællesskaber, og særlig artikel 162 i traktaten om oprettelse af Det Europæiske Fællesskab, og

uf fra følgende betragtninger:

Kommissionen vedtog den 8. februar 1994 afgørelse 94/90/EKSF, EØF, Euratom (1) om aktindsigt i Kommissionens dokumenter;

i henhold til denne afgørelse opkræves der obligatorisk et gebyr for kopier af trykte dokumenter på over tredive ark;

denne ordning har vist sig at være vanskelig at administrere og lidet effektiv;

derfor bør gebyret gøres frivilligt -

TRUFFET FØLGENDE AFGØRELSE:

Artikel 1

Artikel 2, stk. 5, i Kommissionens afgørelse 94/90/EKSF, EØF, Euratom affattes således:

»Der kan opkræves et gebyr på 10 ECU plus 0,036 ECU pr. ark for kopier af trykte dokumenter på over tredive ark. Gebyrer for informationsmateriale af andet omfang fastsættes fra sag til sag, men må ikke overstige, hvad der er rimeligt.«

Artikel 2

Denne afgørelse får virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 19. september 1996.

På Kommissionens vegne

Jacques SANTER

Formand

(1) EFT nr. L 46 af 18. 2. 1994, s. 58.
KOMMISSIONENS BESLUTNING af 6. september 1996 om godkendelse af den af Tyskland forelagte plan for udryddelse af klassisk svinepest hos vildtlevende svin i Brandenburg og Mecklenburg-Vorpommern og om ophævelse af beslutning 93/617/EF (Kun den tyske udgave er autentisk) (96/552/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 3, og

ud fra følgende betragtninger:

Ved beslutning 93/617/EF (2) godkendte Kommissionen den af Tyskland forelagte plan for udryddelse af klassisk svinepest hos vildtlevende svin i Mecklenburg-Vorpommern, Niedersachsen og Rheinland-Pfalz; denne plan blev ændret ved Kommissionens beslutning 95/297/EF (3);

på baggrund af udviklingen, hvad angår klassisk svinepest hos vildtlevende svin, har de tyske myndigheder forelagt en ny udryddelsesplan;

i denne plan er der taget hensyn til, at der ikke er påvist klassisk svinepestvirus i over tolv måneder i populationen af vildtlevende svin i Niedersachsen og Rheinland-Pfalz, men at viruset er til stede i populationen i Brandenburg og Mecklenburg-Vorpommern;

den nyligt forelagte plan, der omfatter nogle områder i Brandenburg og Mecklenburg-Vorpommern, er blevet gennemgået og fundet at være i overensstemmelse med direktiv 80/217/EØF;

den nyligt forelagte plan omfatter foranstaltninger, som skal sikre, at Tyskland fra et område, der er erklæret angrebet i henhold til artikel 6a, stk. 3, i direktiv 80/217/EØF, ikke vil sende følgende til andre medlemsstater:

- levende svin, før der er gået tolv måneder efter den sidste isolation af klassisk svinepestvirus hos vildtlevende svin

- kød, der kommer fra vildtlevende svin, før der er gået 24 måneder efter den sidste isolation af klassisk svinepestvirus hos vildtlevende svin

af klarhedshensyn bør Kommissionens beslutning 93/617/EF ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Tyskland forelagte plan for udryddelse af klassisk svinepest hos vildtlevende svin i Brandenburg og Mecklenburg-Vorpommern godkendes.

Artikel 2

Tyskland sætter de love og administrative bestemmelser i kraft, der er nødvendige for at gennemføre ændringen af den i artikel 1 nævnte plan.

Artikel 3

Beslutning 93/617/EF ophæves.

Artikel 4

Denne beslutning er rettet til Forbundsrepublikken Tyskland.

Udfærdiget i Bruxelles, den 6. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 21. 2. 1980, s. 11.

(2) EFT nr. L 296 af 1. 12. 1993, s. 60.

(3) EFT nr. L 184 af 3. 8. 1995, s. 47.
KOMMISSIONENS AFGØRELSE af 22. juli 1996 om indgåelse af en aftale mellem Det Europæiske Kul- og Stålfællesskab og regeringen for Republikken Kasakhstan om handel med visse stålprodukter (96/548/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

efter høring af Det Rådgivende Udvalg, og

ud fra følgende betragtninger:

På basis af Rådets afgørelse af 13. juni 1994 indledte Kommissionen forhandlinger med Kasakhstan, som udmundede i en aftale om handel med visse stålprodukter, der er omfattet af traktaten om oprettelse af Det Europæiske Kul og Stålfællesskab;

aftalen fastsætter kvantitative lofter for visse stålprodukters overgang til fri omsætning i Fællesskabet i 1996;

efter enstemmig og samstemmende udtalelse fra Rådet -

TRUFFET FØLGENDE AFGØRELSE:

Artikel 1

1. Aftalen med Kasakhstan om handel med visse stålprodukter godkendes på Det Europæiske Kul- og Stålfællesskabs vegne.

2. Teksten til aftalen er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs vegne den notifikation, der er omhandlet i artikel 10, stk. 1, i aftalen.

Udfærdiget i Bruxelles, den 22. juli 1996.

På Kommissionens vegne

Jacques SANTER

Formand

(1) Se side 2 i denne Tidende.
KOMMISSIONENS BESLUTNING af 4. september 1996 om EF-tilskud til antigenlagre i Det Forenede Kongerige bestemt til fremstilling af mund- og klovesygevacciner (Kun den engelske udgave er autentisk) (Tekst af betydning for EØS) (96/535/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 14, og

ud fra følgende betragtninger:

I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) har etableringen af antigenbanker udgjort en del af EF-foranstaltningen, der går ud på at oprette EF-beredskabslagre af M& K-vacciner;

ifølge beslutningens artikel 3 er Institute for Animal Health i Pirbright (Det Forende Kongerige) udpeget som antigenbank med henblik på forsyning af EF-beredskabslagrene;

de funktioner og opgaver, der påhviler antigenbanker, er beskrevet i beslutningens artikel 4; EF-tilskud gives på betingelse af, at antigenbanken gennemfører disse opgaver;

der bør fastsættes et EF-tilskud til antigenbankerne, så de kan udføre de opgaver, der omhandles i beslutningen;

af budgethensyn gives EF-tilskuddet for en periode på et år;

det er af bl.a. kontrolhensyn vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EF) nr. 1287/95 (5), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder et tilskud til Det Forenede Kongerige med henblik på oplagring af antigener bestemt til fremstilling af mund- og klovesygevacciner.

Artikel 2

Gennemførelsen af den i artikel 1 omhandlede foranstaltning varetages af Institute for Animal Health (Pirbright, Det Forenede Kongerige). Foranstaltningen skal gennemføres i overensstemmelse med artikel 4 i beslutning 91/666/EØF.

Artikel 3

EF-tilskuddet fastsættes til højst 60 000 ECU for perioden fra den 1. august 1996 til den 31. juli 1997.

Artikel 4

EF-tilskuddet ydes som følger:

- 70 % som forskud efter anmodning fra Det Forenede Kongerige

- restbeløbet efter forelæggelse fra Det Forenede Kongerige af bilag der fastslår en omhyggelig udførelse af opgaven.

Bilagene skal forelægges inden den 1. oktober 1997.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Det Forenede Kongerige.

Udfærdiget i Bruxelles, den 4. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 21.

(4) EFT nr. L 94 af 28. 4. 1970, s. 13.

(5) EFT nr. L 125 af 8. 6. 1995, s. 1.
KOMMISSIONENS BESLUTNING af 17. oktober 1996 om iværksættelse af artikel 2 i Rådets direktiv 77/311/EØF om indbyrdes tilnærmelse af medlemsstaternes lovgivning om støjniveauet i ørehøjde for førere af landbrugs- og skovbrugshjultraktorer (Tekst af betydning for EØS) (96/627/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/311/EØF af 29. marts 1977 om indbyrdes tilnærmelse af medlemsstaternes lovgivning om støjniveauet i ørehøjde for førere af landbrugs- og skovbrugshjultraktorer (1), særlig artikel 2,

under henvisning til Rådets direktiv 74/150/EØF af 4. marts 1974 om tilnærmelse af medlemsstaternes lovgivning om godkendelse af landbrugs- og skovbrugshjultraktorer (2), særlig artikel 13, og

ud fra følgende betragtninger:

Det er nødvendigt at fastsætte udløbsdatoen for den overgangsperiode, der er fastsat i direktiv 77/311/EØF, således at grænserne for støjniveauet i førerens ørehøjde som fastsat i artikel 2, stk. 1 i nævnte direktiv kan finde anvendelse;

et sådant initiativ er nødvendigt for at skabe en stabil lovgivningsramme og en ensartet anvendelse i samtlige medlemsstater af de samme grænser for støjniveauet;

de i denne beslutning fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af direktiver, som tager sigte på at fjerne de tekniske hindringer for samhandelen inden for sektoren landbrugs- og skovbrugstraktorer -

VEDTAGET FØLGENDE BESLUTNING:

Artikel 1

Den overgangsperiode, der er fastsat i artikel 2, stk. 1 og 2, i direktiv 77/311/EØF, udløber den 1. oktober 1999.

Artikel 2

Medlemsstaterne vedtager de nødvendige bestemmelser for at efterkomme denne beslutning inden den 30. september 1999. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 105 af 28. 4. 1977, s. 2.

(2) EFT nr. L 84 af 28. 3. 1974, s. 10.
RÅDETS AFGØRELSE af 1. oktober 1996 om indgåelse af aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie med oprindelse i Marokko (96/620/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til samarbejdsaftalen mellem Det Europæiske Økonomiske Fællesskab og Kongeriget Marokko (1), der trådte i kraft den 1. november 1978, særlig bilag B til nævnte aftale,

under henvisning til forslag fra Kommissionen, og

ud fra følgende betragtninger:

Aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie henhørende under KN-kode 1509 10 10, 1509 10 90 og 1510 00 10 med oprindelse i Marokko, bør godkendes;

ifølge Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (2), skal den justeringsfaktor på 1,207509, der indtil den 31. januar 1995 fandt anvendelse på omregningskurserne, ikke længere anvendes; det er derfor nødvendigt under hensyntagen til den udløsende begivenhed for de omregningskurser, der skal anvendes, at fastsætte et beløb for perioden indtil den 31. januar 1995 og et andet beløb for perioden fra den 1. februar 1995 -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Kongeriget Marokko om fastsættelse for perioden fra den 1. januar 1994 af det tillægsbeløb, der skal fratrækkes i den afgift eller told, der anvendes ved indførsel til Fællesskabet af ubehandlet olivenolie med oprindelse i Marokko, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 1. oktober 1996.

På Rådets vegne

D. SPRING

Formand

(1) EFT nr. L 264 af 27. 9. 1978, s. 2.

(2) EFT nr. L 387 af 31. 12. 1992, s. 1. Forordningen er senest ændret ved forordning (EF) nr. 150/95 (EFT nr. L 22 af 31. 1. 1995, s. 1).
RÅDETS AFGØRELSE af 7. oktober 1996 om indgåelse af konventionen mellem Det Europæiske Fællesskab og De Forenede Nationers Hjælpeorganisation for Palæstina-flygtninge (UNRWA) om bistand til flygtninge i landene i Mellemøsten (96/626/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 Y sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Konventionen med De Forenede Nationers Hjælpeorganisation for Palæstina-flygtninge (UNRWA) om bistand til flygtninge i landene i Mellemøsten, som blev godkendt den 16. december 1993 (2), udløb den 31. december 1995;

Fællesskabet yder UNRWA bistand til fattigdomsbekæmpelse i udviklingslandene og bidrager hermed til en bæredygtig økonomisk og social udvikling for den berørte befolkning og de lande, den lever i;

der bør indgås en ny konvention med UNRWA, således at Fællesskabet fortsat kan yde bistand med en vis kontinuitet inden for rammerne af en omfattende samlet aktion;

fortsat støtte til UNRWA's arbejde vil kunne bidrage til at nå Fællesskabets mål som beskrevet ovenfor -

TRUFFET FØLGENDE AFGØRELSE:

Artikel 1

Konventionen mellem Det Europæiske Fællesskab og De Forenede Nationers Hjælpeorganisation for Palæstina-flygtninge (UNRWA) om bistand til flygtninge i landene i Mellemøsten godkendes herved på Fællesskabets vegne.

Teksten til konventionen er knyttet til denne afgørelse.

Artikel 2

Fællesskabets program for fødevarebistand til UNRWA gennemføres i henhold til proceduren i forordning (EØF) nr. 3972/86 (3), og fra den 8. juli 1996 i henhold til forordning (EF) nr. 1292/96 (4), der fra denne dato ophævede førstnævnte forordning.

Artikel 3

Formanden for Rådet bemyndiges til at udpege de personer, der er beføjede til at undertegne konventionen med bindende virkning for Fællesskabet.

Udfærdiget i Luxembourg, den 7. oktober 1996.

På Rådets vegne

P. RABBITTE

Formand

(1) EFT nr. C 320 af 28. 10. 1996.

(2) EFT nr. L 9 af 13. 1. 1994, s. 16.

(3) EFT nr. L 370 af 30. 12. 1986, s. 1.

(4) EFT nr. L 166 af 5. 7. 1996, s. 1.
KOMMISSIONENS BESLUTNING af 16. oktober 1996 om ændring af beslutning 95/233/EF om opstilling af lister over tredjelande, hvorfra medlemsstaterne tillader indførsel af levende fjerkræ og rugeæg (Tekst af betydning for EØS) (96/619/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 21 og 26, og

ud fra følgende betragtninger:

Ved Kommissionens beslutning 95/233/EF (2) opstilles der lister over tredjelande, hvorfra der i princippet tillades indførsel af levende fjerkræ og rugeæg;

der er modtaget yderligere skriftlige garantier fra Kenya: disse garantier er blevet gennemgået, og det viser sig, at landet opfylder EF's krav;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag II til beslutning 95/233/EF indsættes følgende i alfabetisk orden efter ISO-koden:

»KE: Kenya«.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 303 af 31. 10. 1990, s. 6.

(2) EFT nr. L 156 af 7. 7. 1995, s. 76.
RÅDETS AFGØRELSE af 14. oktober 1996 om indgåelse af protokollen til aftalen i form af brevveksling mellem Det Europæiske Økonomiske Fællesskab og Fyrstendømmet Andorra som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union (96/612/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 99 og 113, sammenholdt med artikel 228, stk. 2, andet punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtning:

Protokollen til aftalen i form af brevveksling mellem Det Europæiske Økonomiske Fællesskab og Fyrstendømmet Andorra som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union (3) bør godkendes -

TRUFFET FØLGENDE AFGØRELSE:

Artikel 1

Protokollen til aftalen i form af brevveksling mellem Det Europæiske Økonomiske Fællesskab og Fyrstendømmet Andorra som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union godkendes på Det Europæiske Fællesskabs vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i artikel 5 i protokollen (4).

Udfærdiget i Luxembourg, den 14. oktober 1996.

På Rådets vegne

R. QUINN

Formand

(1) EFT nr. C 88 af 25. 3. 1996, s. 1.

(2) Udtalelse afgivet den 19. 7. 1996 (endnu ikke offentliggjort i Tidende).

(3) EFT nr. L 374 af 31. 12. 1990, s. 14.

(4) Datoen for protokollens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.